Oxford Diecast NMM016 Morris 1000 Van AA N Gauge - £3.87 - A great range of from Peters Spares Model Railways
Oxford Diecast NMM016 Morris 1000 Van AA N Gauge
NMM016 Oxford Diecast Morris 1000 Van AA N Gauge
Modelmaster NE301 LNER Wagon Lettering & Numbers 1923 - 1947 OO Gauge Transfers
Oxford Diecast NMH004 LNER Mechanical Horse N Gauge
Peters Spares Model Railways - Sun Aug 25 23:22:25 BST 2019 [web3] Taalaktivis sê ‘oorlog’ nie verby ná appèl-uitspraak | Netwerk24
Taalaktivis sê ‘oorlog’ nie verby ná appèl-uitspraak
Deur Elsje Waldeck 11 Maart 2016 17:57
Cerneels Lourens Foto: Lerato Maduna
“Dis net ’n veldslag wat ek verloor het. Die oorlog is nog nie verby nie.”
Dit was die woorde van Cerneels Lourens, ’n prokureur en taalaktivis, nadat ’n uitspraak van die appèlhof nie in sy guns getel het nie.
Lourens het verlede maand appèl aangeteken in verband met die publisering van wetgewing in al 11 amptelike tale nadat die gelykheidshof in Kaapstad dit in Augustus 2014 van die hand gewys het.
Uitspraak is Donderdag gelewer waarin die appèlhof bevind het dat die publisering van alle wetgewing wat deur die parlement gevoer word in al 11 amptelike tale nie onregverdige diskriminasie is nie – ingevolge die Wet op die Bevordering van Gelykheid en die Voorkoming van Onbillike Diskriminasie.
Lourens het destyds op ’n verklarende bevel aangedring dat die huidige praktyk as onbillike taaldiskriminasie verklaar word.
Hy wil hê dat alle wette in al 11 amptelike tale gepubliseer word en dat al die tale in die howe gebring word vir “makliker en vinniger kommunikasie”.
“Ek is in dié stadium al so uitgeput (weens die talle hofstryde) en ek het nog nie gedink of ek dit na die konstitusionele hof gaan neem nie. Ek moet ook eers my raadgewers nader sodat ons saam kan besluit wat die volgende stap is.”
Hy sê daar is twee opmerkings in die uitspraak wat as “winste” kan tel.
“Al die sowat 65 hoofwette, wat vroeër in Afrikaans gepubliseer is en nou in Engels en in ander tale gewysig is, moet reggestel word.
“En ingevolge die Wet op die Gebruik van Amptelike Tale, wat drie tale voorskryf, welke die departemente dan kies, moet die wette minstens in daardie drie gekose tale gepubliseer word.”
Volgens Lourens het die appèlregters hom ook verkeerd verstaan.
“My stukke wat ek ingedien het en my betoë was in Afrikaans. Ek het wel ’n vertaalde Engelse afskrif elektronies ingedien, maar ek weet nie of dit ooit gebruik is nie, want een van my standpunte is myns insiens misverstaan.”
Hy sê hy is nie te moedeloos oor die uitspraak nie.
“Ons is darem al ’n stap verder as ná die Kaapse uitspraak. Maar dis nou net weer bewys: Engels het gewen.”
Oor wat volgende gaan gebeur, sal hy en sy raadgewers nog besluit.
“Die konstitusionele hof is eintlik die regte hof om hieroor te beslis, want dit is ’n taalkwessie wat die Grondwet raak.”
Diskriminasie dat wette in een taal is, hoor hof
Wette kom nié in 11 tale
Taalaktivis pak regering